stanford-oval/wikipedia huggingface dataset:
Naja romani
Taksonomia

Vuonna 1939 Robert Hoffstetter kuvasi Ranskasta löydettyjen fossiilien perusteella kolme käärmelajia, jotka hän sijoitti uuteen Palaeonaja-sukuun. Vuonna 1990 Palaeonaja todettiin kuitenkin kobrien suvun (Naja) synonyymiksi, ja lajit Palaeonaja romani ja Palaeonaja crassa yhdistettiin samalla yhdeksi lajiksi Naja romani. Kolmas Palaeonaja-laji sai uudeksi nimekseen Naja depereti, ja sitä pidetään edelleen omana lajinaan. Vuonna 1985 kuvattu Naja austriaca on myös Naja romanin synonyymi.
Koko

Naja romani oli suurin eurooppalainen kobralaji. Nikamien koon perusteella Hoffstetter (1939) arvioi lajin holotyypin pituudeksi 1,8 metriä ja Palaeonaja crassaksi nimeämänsä käärmeen pituudeksi 2,3 metriä. Myöhemmin karttuneen fossiiliaineiston perusteella on todettu, että yksilöiden koko kasvoi mioseenin loppua kohti.
Levinneisyyshistoria

Kaikkien kobrien yhteinen alkukoti on Afrikassa, mutta kobria levittäytyi Eurooppaan sekä suoraan Afrikasta että Aasian kautta. Naja romani on vanhin tunnettu eurooppalainen kobralaji, ja sen uskotaan saapuneen Aasiasta.
Naja romanin kaikki fossiilit on ajoitettu mioseeniepookille. Aikaväli, jolta lajin fossiileja on löydetty, on yksi käärmeiden pisimmistä; se sijoittuu suunnilleen välille 17–5 miljoonaa vuotta sitten. Vanhimmat fossiilit ovat Saksasta ja nuorimmat Venäjältä Mustanmeren pohjoispuolelta. Ranskan, Saksan ja Venäjän lisäksi Naja romanin fossiileja on löydetty Itävallasta, Kreikasta, Ukrainasta ja Unkarista. Laji oli yleinen mioseeniepookin Keski-Euroopassa.
Mioseenin keskivaiheilla ilmasto alkoi viiletä ja muuttua epäsuotuisaksi monille käärmelajeille. Niinpä Naja romani kuoli sukupuuttoon ennen mioseenin loppua. Vaikka Keski- ja Itä-Euroopan kobrat hävisivät, Naja deperetin kaltaisia Afrikasta Eurooppaan tulleita kobria selvisi Välimeren seudulla vielä plioseenin puolelle.
Riikka Puronen

Sirenan kielet, 2004, Helsinki.
Harppi ja tähdet, 2018, Helsinki.
Riikka Puronen (s. 1968 Loviisa) on suomalainen kuvanveistäjä. Puronen valmistui vuonna 1996 kuvataiteen maisteriksi Kuvataideakatemiasta, jossa hän opiskeli maalaustaidetta ja tila-aikataidetta vuosina 1988–1992 ja kuvanveistoa 1994–1995. Puronen asuu ja työskentelee Helsingissä.
Puronen on pitänyt vuoden 1992 jälkeen 20 yksityisnäyttelyä ja osallistunut 44 yhteis- ja ryhmänäyttelyyn vuoden 1990 jälkeen. Näyttelyt ovat olleet pääosin Suomessa, mutta muutama näyttelyistä on ollut myös muun muassa Ruotsissa ja Ranskassa. Purosen teoksia on muun muassa Suomen valtion taidekokoelmassa ja Jenny ja Antti Wihurin rahaston taidekokoelmassa.
Julkisia teoksia

Helsingin taidemuseon kokoelmassa on kaksi Riikka Purosen julkista veistosta: Sirenan kielet Myllypuron metroaseman edustalla on paljastettu vuonna 2004 ja teos Harppi ja tähdet on paljastettu vuonna 2018. Teos sijaitsee Toukolan rantapuistossa.
Aiheesta muualla

Riikka Puronen Kuvataiteilijamatrikkelissa
Reyash

| Tomasz Rejek |
| --- | --- |
 Reyash
Henkilötiedot
Ammatti:  basisti, laulaja
Muusikko
Taiteilijanimi:  Reyash
Aktiivisena:  1991-
Tyylilajit:  death metal black metal
Soittimet:  basso
Yhtyeet:  Union (2005-2007) Profanum (1993-1997) Incantation (2007) Christ Agony 2000-2003, 2007-2010 Supreme Lord (1991-) Witchmaster (1996-2000, 2003-) Vader (2008)
  [ Muokkaa Wikidatassa ] [ ohje ]  
Tomasz Rejek (taiteilijanimeltään Reyash) (s. 1974) on puolalainen basisti ja laulusolisti.
Diskografia

| --- | --- |
 Profanum Under the Black Wings of Emperor (1994,  demo)  Flowers of Our Black Misanthropy (1996)  Misantropiae Floris (2002) Witchmaster No Peace At All (demo,  1997)  Violence & Blasphemy (1999,  Pagan Records)  Witchmaster (2004,  Agonia Records)  Sex Drugs and Natural Selection (2007,  EP, Iron Blood, Death Corp.)  Trücizna (2009,  Agonia Records, Ibex Moon Records) Vader Necropolis (2009,  Nuclear Blast)  Welcome to the Morbid Reich (2011) :  Supreme Lord At the Black Moon Night (1995,  demo)  Metal Forever (demo,  2000)  Death Metal Beast (2003,  demo)  Chton/Supreme Lord - Two Tales of Terror (2003,  Chton -split)  X99.9 (2004)  Legion of Doom (2007,  demo) Christ Agony Demonology (2007,  EP, Razor Productions)  Condemnation (2008,  Razor Productions)  Nocturn (2011,  Mystic Production) Union Christ Agony (2005,  Agonia Records)
Nuolikoski

Nuolikoski on asutusalue ja koski Tuupanjoessa Nurmeksen Valtimolla, n. 5 km:n päässä kirkonkylän pohjoispuolella valtatie 6:n varrella. Se sijaitsee Kajaanintien risteyksessä Koppelon tien alussa. Vähän idempänä kulkee Joensuu-Kontiomäki-rata, jolla oli Nuolikosken seisake. Henkilöliikenne radalla loppui 1993. Sodan jälkeen Nuolikosken asutusalueelle perustettiin karjalaisille siirtolaisille 11 tilaa. Seudulla on luode-kaakko -suuntaisia harjumuodostumia ja harjulampi. Nuolikoski Tuupanjoessa puhkaisee harjun. Kosken alla on suvanto. Valtatie 6 ylittää kosken.[lähde? ]
Nuolikoski on myös esimerkki uiton takia peratusta ja rännitetystä koskesta. Se on perattu myös kauan aikaa uittojen jälkeenkin 1980-luvulla. Tällaisen perkauksen jäljiltä paljastuu aina kuiville kaloja ja Nuolikoskellakin löytyi mm. kirjolohia ja kivennuoliaisia, jotka olivat menettäneet piilonsa. Nuolikoskella on kasvatettu myös kirjolohia kosken alapuolisen suvannon viereisessä pikkulammessa. Tulvien aikaan niitä pääsi joskus myös jokeen nousevan veden mukana.[lähde? ]
Rapajärvi (Savitaipale, Kaihtula)

| Rapajärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°08′48″N, 27°38′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  Rapakivenjoki Mustajokeen 
Järvinumero:  14.195.1.003
Mittaustietoja
Pinnankorkeus:  83,8 m  
Pituus:  630 m  
Leveys:  370 m  
Rantaviiva:  1,681 km  
Pinta-ala:  17,328 ha  
Saaria:  ei saaria 
 fiRapajärvi 
Rapajärvi  on Etelä-Karjalassa Savitaipaleella Kaihtulan kylän lähellä sijaitseva järvi.
Maantietoa

Järven pinta-ala on 17,3 hehtaaria, se on 650 metriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Avarajoen valuma-alueeseen (14.195) se kuuluu. Järven vedenpinnan korkeus on 83,8 metriä mpy.
Rafael (jalkapalloilija, 1990)

| 0 | 1 | 2 |
| --- | --- | --- |

Henkilötiedot
Koko nimi: Rafael Pereira da Silva
Syntymäaika: 9. heinäkuuta 1990 (ikä 34)
Syntymäpaikka:  Petrópolis, Brasilia
Pelipaikka: laitapuolustaja
Pituus: 172 senttimetriä
Junioriseurat
2005–2007 2008: Fluminense Manchester United
Seurat
| Vuodet | Seura | O (M) |
| 2008–2015 2015– | Manchester United Lyon | 109 (5) 52 (1) |
Maajoukkue
| 2007 2010−2012 | Brasilia U17 Brasilia | 12 (0) 2 (0) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2017.  Maajoukkueuran tilastot päivitetty 22. lokakuuta 2017.
| Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Maa:   Brasilia> Miesten jalkapallo. |
| --- | --- | --- | --- |
|  Hopeaa | Lontoo 2012 |  |  |
Rafael Pereira da Silva (s. 9. heinäkuuta 1990) on brasilialainen jalkapalloilija, joka edustaa Ranskan Ligue 1:ssä pelaavaa Lyonia. Oikeajalkainen Rafael on pelipaikaltaan oikea laitapuolustaja. Hänen kaksoisveljensä Fábio edustaa Englannin Valioliigassa pelaavaa Middlesbroughia. He molemmat tulivat Brasiliasta, Fuminensen juniorijoukkueesta, Englantiin, Manchester Unitedin riveihin, vuonna 2008. Rafael on pallollisesti taitava, hyvän itseluottamuksen omaava pelaaja. Hän teki ensimmäisen maalinsa ManUlle valioliigaottelussa Arsenalia vastaan 8. marraskuuta 2008.
Redditch

| Redditch |
| --- | --- |
 Pyhän Tapanin kirkko Redditchin keskustassa.
 fiRedditch 
 52°18′25″N, 1°56′56″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Worcestershire
Maantiede
Kokonaispinta-ala:  21,8 km²
Väestö
Väkiluku (2011):  81 919
Väestötiheys:  3 758 as./km²
 www.redditchbc.gov.uk 
Redditch on noin 82 000 asukkaan kaupunki ja borough Worcestershiren kreivikunnassa läntisessä Keski-Englannissa, Avoniin virtaavan Arrowjoen laaksossa. Se on Worcestershiren toiseksi suurin kaupunki ja sijaitsee 24 kilometriä Birminghamista etelään ja 27 kilometriä Worcesterista koilliseen. Redditch tunnettiin aikaisemmin neuloista ja Royal Enfieldin moottoripyöristä, mutta nykyisin sen asukkaat saavat elantonsa kevyemmästä teollisuudesta ja vähittäiskaupasta – kaupunkia pitävät pääpaikkanaan auton- ja lentokoneenosia valmistava GKN ja jälleenmyyjäketju Halfords.
Historia

Nykyisen Redditchin paikalla oli alkuaan Feckhamin tammimetsä sekä Osmerleyn ja Bordesleyn kylät. Sisterssiläismunkit saivat vuonna 1141 ilmeisesti keisarinna Matildelta luvan perustaa sinne luostarin, jonka he nimesivät Bordesleyn Pyhän Marian luostariksi. Kylien talot jouduttiin purkamaan, sillä munkit muuttivat joen kulkua ohjatakseen vettä kalalammikkoon ja vesimyllyyn. Vuoteen 1349 mennessä luostaria ympäröivä asutuskeskus oli saanut nimen La Rededitch, joka mahdollisesti viittasi Arrowjoen punertavaan savipenkkaan.
Henrik VIII:n lakkautettua Englannin luostarilaitoksen Bordesleyn luostari suljettiin 1538 ja sen maat päätyivät Lordi Windsorille. Kyläläiset muuttivat kauemmas joesta ja perustivat uuden kylän nykyisen Redditchin keskustan paikalle. Luostarista jäi jäljelle vain Pyhän Tapanin kappeli, joka korvattiin vuonna 1855 Pyhän Tapanin kirkolla.
Redditchin asukkaat saivat pitkään elantonsa kotiteollisuudesta ja läheisistä metsistä, mutta vähitellen neulantuotannosta tuli kylän tärkein elinkeino – vanhin kirjallinen todiste tästä on peräisin vuodelta 1639. Pian Arrowjoen rannoille kohosi useita neulatehtaita. Neulatehtaista on säilynyt nykypäiviin vain museona toimiva Forge Mill (1730), joka on tiettävästi ainoa vesivoimalla toimiva neulatehdas maailmassa.
Neulojen lisäksi kaupungissa alettiin valmistaa myös ongenkoukkuja ja muita kalastusvälineitä sekä jousia. Enfield Cycle Company perusti kaupunkiin 1800-luvun lopussa tehtaan, jossa valmistettiin Royal Enfield -merkkisiä moottoripyöriä, polkupyöriä, ruohonleikkureita ja maamoottoreita. Tehdas suljettiin kuusikymmenluvun lopussa.
Vuonna 1964 Redditchistä alettiin kehittää uutta kaupunkilähiötä Birminghamin nopeasti kasvavalle väestölle parlamentin antaman New Towns -asetuksen mukaisesti. Kaupunkiin kaavoitettiin uusia asuin- ja teollisuusalueita, ja sen keskustaan rakennettiin Kingfisher-ostoskeskus.
Aiheesta muualla

Kuvia tai muita tiedostoja aiheesta Redditch Wikimedia Commonsissa
Forge Millin neulamuseo on vanhassa neulatehtaassa.
Nuppulinna

Nuppulinna on kylä Tuusulassa lähellä Järvenpään rajaa. Nuppulinnassa asuu noin tuhat henkilöä. Se tunnetaan parhaiten Nuppulinnan rautatieasemasta, joka oli toiminnassa vuodesta 1886 vuoteen 2016 asti. Se palveli myös lähikylien eli Kellokosken ja Huikon asukkaita. Nykyisin Nuppulinnassa toimii myös Taiteilijakoti Rafael (v.2017 lähtien) .
Nuppulinna on maaseutumainen kylä, joka on Tuusulan kaukaisimpia kolkkia. Nuppulinnassa toimi VR:n keskuspuutarha vuosina 1962–2002; puutarha muutti Nuppulinnaan Hyvinkään Jussintorilta, jonka Hyvinkää tarvitsi asuntorakentamiseen.
Nuppulinnan nimi tulee kylällä asuneesta Nyblinistä. Ensin paikkaa kutsuttiin Nybliniksi, josta muotoutui Nuppilinna ja sitten nykyinen Nuppulinna. Vuoden 1871 kartassa paikan nimenä on Nuppellinna.
Aluetta palvelevat bussilinjat 966 ja 967(K). Nuppulinnan rautatieasema on lakkautettu.
Richard Dimbleby

| Richard Dimbleby> Henkilötiedot |
| --- | --- |
Syntynyt: 25. toukokuuta 1913 Richmond upon Thames, Lontoo, Iso-Britannia
Kuollut: 22. joulukuuta 1965 (52 vuotta) Lontoo
Kansalaisuus:   Iso-Britannia
Ammatti:  toimittaja
Richard Dimbleby (25. toukokuuta 1913 Richmond upon Thames, Lontoo – 22. joulukuuta 1965 Lontoo) oli brittiläinen radio- ja televisiotoimittaja.
Aikaisemmin sanomalehtitoimittajana toiminut Dimbleby siirtyi BBC:n palvelukseen 1936. Toisen maailmansodan aikana hänestä tuli BBC:n ensimmäinen sotakirjeenvaihtaja, ja hän raportoi tapahtumapaikoilta muun muassa El Alameinin taisteluista ja Normandian maihinnoususta. Dimbleby oli myös tarkkailijana mukana noin 20 RAF:n pommituslennolla Saksaan ja hän oli ensimmäinen reportteri Bergen-Belsenin keskitysleirillä.
Sodan jälkeen Dimbleby siirtyi freelanceriksi, mutta jatkoi BBC:n televisioohjelmien parissa. Hän selosti muun muassa kuningatar Elisabet II:n kruunajaiset vuonna 1953 ja John F. Kennedyn sekä Winston Churchillin hautajaiset. Ajankohtaisohjelma Panoraman isäntänä hän oli 1955–1963. Radion puolella hän toimi puheenjohtajana tietokilpailuohjelmassa Twenty Questions ja juonsi Down Your Way -ohjelmaa.
Richard Dimbleby kuoli syöpään 52-vuotiaana. Hänen poikansa David ja Jonathan Dimbleby ovat myös radio- ja televisiotoimittajia.
Aiheesta muualla

screenonline: Dimbleby, Richard (1913-1965) (englanniksi)
Nupponen

Nupponen on muun muassa seuraavien suomalaisten henkilöiden sukunimi:
Anni Nupponen (s. 1981), kirjailija
Iida Nupponen (s. 1999), pesäpalloilija
Kalevi Nupponen (s. 1942), jalkapalloilija
Mikko Nupponen (1874–1954), huonekalutehtailija
Olavi Nupponen (1932–2019), kultaseppä, yrittäjä ja yritysjohtaja, kauppaneuvos
Sakari Nupponen (s. 1956), toimittaja
Toivo Nupponen (1897–1978), yrittäjä ja yritysjohtaja, kauppaneuvos, Mikko Nupposen poika
Tommi Nupponen (s. 1978), pesäpallon pelituomari
Vesa Nupponen, kitaristi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Punatukkaisten säätiö

Mitä herran nimessä tämä tarkoittaa
Watson lukee ilmoituksen Punatukkaisten säätiöstä. Wilson ja Holmes seuraavat.
Punatukkaisten säätiö, myös nimillä Punapäiden yhdistys ja Punatukkaisten yhdistys (The Red-Headed League) on Arthur Conan Doylen kirjoittama Sherlock Holmes -novelli. Se ilmestyi ensimmäistä kertaa Strand Magazine -lehdessä elokuussa 1891, jossa kuvitus on Sidney Pagetin.
Juoni

Tarina kertoo punatukkaisesta miehestä, joka sai kuulla järjestöstä nimeltä Punatukkaisten säätiö apulaiseltaan. Säätiö on suunnattu punatukkaisille, työnä on vain jäljentää Encyclopedia Britannicaa ja palkka on neljä puntaa viikossa. Mies menee ilmoittautumaan jäseneksi ja pääseekin mukaan järjestöön, kunnes eräänä päivänä hänen työhuoneensa oveen on jätetty lappu, jossa kerrotaan säätiön lakkauttamisesta. Mies kääntyy Sherlock Holmesin puoleen, joka saa selville, että koko järjestö oli pelkkää huijausta, jotta miehen kaupasta voitaisiin kaivaa tunneli pankin kellariholviin.
Henkilöt

Sherlock Holmes
Tohtori Watson
Herra Jabez Wilson, panttilainaamon pitäjä
Vincent Spaulding, Wilsonin apulainen
Duncan Ross, Punatukkaisten säätiön työntekijä
Peter Jones, Scotland Yardista
Herra Merryweather, pankinjohtaja
Novellin tapahtuma-ajankohta

Novellissa ilmoitetut päivämäärät eivät täysin vastaa novellissa kulunutta aikaa. Wilson lukee sanomalehti-ilmoituksen 27.4.1890 ja työskentelee kahdeksan viikkoa. Hän saapuu Sherlock Holmesin luo, jolloin tohtori Watson lukee ilmoituksen ja sanoo "Juuri kaksi kuukautta sitten". Wilson siis saapuu pyytämään apua kesäkuun loppupäivinä. Samalla Wilson näyttää tiedotteen, jossa ilmoitetaan Säätiön toiminnan loppuvan vasta 9.10.1890 eli runsaat kolme kuukautta myöhemmin, mikä on ristiriidassa kahden aiemman päiväyksen kanssa. Koska kaksi aiempaa päiväystä ovat loogisia, on tätä lokakuun päivää pidettävä kirjoitusvirheenä.
Dorothy L. Sayers on analysoinut ristiriitaa ja väittää, että päivämäärien on täytynyt olla 4. elokuuta ja 4. lokakuuta.
Sovitukset

Sherlock Holmesin seikkailut -sarjan viides jakso Punatukkaisten seura (1985) perustuu tähän novelliin. Jakso seuraa novellia uskollisesti muuten paitsi, että rikoksen on suunnittelut Holmesin arkkivihollinen professori Moriarty eikä Clay yksin, niin kuin novellissa.
CBS Radio Mystery Theater esitti novelliin perustuvan kuunnelman 26.4.1977. Kevin McCarthy esitti siinä Holmesia.
Ed McBainin romaanissa The Heckler rikollinen käyttää tämän novellin tarinaa hämätäkseen poliisia.
Suomennokset

Kertomuksesta on ilmestynyt suomennoksia nimillä "Punapäiden yhdistys", "Punatukkaisten yhdistys" ja "Punatukkaisten säätiö":
”Punapäiden yhdistys”. Suomentanut Matti Pennanen. Teoksessa Sherlock Holmesin seikkailuja osa 1 . Yrjö Weilin, 1904
2. painos 1907 Kevyttä lukemista -sarja n:o 2
”Punapäiden yhdistys”. Suomennos. Teoksessa Täplikäs otsavyö. Suomennos. Kustannusosakeyhtiö Kirja, 1918
”Punapäiden yhdistys”. Suomennos. Teoksessa Halkihuulinen kerjäläinen. Suomennos. Minerva Kustannus, 1923
”Punatukkaisten säätiö”. Teoksessa Kuningas pulassa. Sherlock Holmesin seikkailut 1. Suomentanut O. E. J. (Juurikorpi). WSOY, 1933
”Punatukkaisten yhdistys”. Teoksessa Punatukkaisten yhdistys. Suomennos. Nide Oy, 1953
”Punatukkaisten säätiö”. Teoksessa Sherlock Holmesin seikkailut 1-2. Suomentanut O. E. Juurikorpi. WSOY 1957
”Punatukkaisten säätiö”. Teoksessa Punatukkaisten säätiö sekä muita kertomuksia. Sherlock Holmes 2. Suomennos. Viihdeviikarit, 1981
Aiheesta muualla

Kuvia tai muita tiedostoja aiheesta Punatukkaisten säätiö Wikimedia Commonsissa
Lisää luettavaa aiheesta Punapäiden yhdistys on Wikiaineistossa
Punatukkaisten seura Internet Movie Databasessa (englanniksi)
Nixonin oppi

Presidentti Richard Nixon
Nixonin oppi oli Yhdysvaltain presidentin Richard Nixonin mukaan nimetty ulkopoliittinen doktriini. Oppi sai alkunsa Nixonin lehdistökonferenssista Guamissa vuonna 1969. Puheessaan Nixon sanoi että Yhdysvallat olettaa liittolaistensa pitävän huolta omasta  maanpuolustuksestaan itsenäisesti, mutta hän myös lupasi Yhdysvaltojen auttavan puolustusvalmisteluissa tarvittaessa.
Oppi liittyi vahvasti Vietnamin sodan huonoon menestykseen, mutta sitä hyödynnettiin myös Lähi-idässä. Yhdysvallat tuki Irania ja Saudi-Arabiaa aseellisesti ja taloudellisesti Lähi-idän tilanteen vakauttamiseksi.
Nina Hukkinen

Nina Maria Hukkinen (o.s. Hedström, s. 15. kesäkuuta 1965 Helsinki) on suomalainen näyttelijä. Hän on opiskellut Helsingin teatterikorkeakoulussa. Näyttelijän töitä hän on tehnyt Svenska Teaternissa ja vapaana taiteilijana. Hukkisen merkittävin televisiorooli lienee kartanonrouva Johanna Lindhof Yle TV2:n epookkidraamassa Hovimäki 1999–2002.
Hukkinen käsikirjoitti, ohjasi ja näytteli nimiosan lasten- ja nuortennäytelmässä Nasses taxi vuonna 2003. Hän on näytellyt niin ikään muun muassa teoksissa En midsommarnattsdröm (2012), Rådgivaren (2015) ja Stockmann, Stockmann! (2018).
Aiheesta muualla

Nina Hukkinen Internet Movie Databasessa. (englanniksi)
Nina Hukkinen Elonetissä.
Nuolinoitamonni

| Nuolinoitamonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Imumonnit Loricariidae
Alaheimo::  Siimapyrstöt Loricariinae
Suku::  Noitamonnit Rineloricaria
Laji::  lanceolata
Kaksiosainen nimi
 Rineloricaria lanceolata  Günther 
Katso myös
   Nuolinoitamonni Wikispeciesissä   Nuolinoitamonni Commonsissa 
Infobox OKNimi-testi OK: 
Nuolinoitamonni (Rineloricaria lanceolata) on noitamonnien (Rineloricaria) sukuun ja imumonnien (Loricariidae) heimoon kuuluva kalalaji. Sitä tavataan Brasiliassa Amazonin altaassa jokien rantavesien kivikoissa. Laji viihtyy 25–28-asteisessa vedessä. Nuolinoitamonni kasvaa noin 12 senttimetriä pitkäksi.
Nina Jerjomina

| Mitalit> Maa:   Neuvostoliitto.Naisten koripallo.MM-kilpailut  | Mitalit> Maa:   Neuvostoliitto.Naisten koripallo.MM-kilpailut  | Mitalit> Maa:   Neuvostoliitto.Naisten koripallo.MM-kilpailut  | Maa:   Neuvostoliitto> Naisten koripallo. |
| --- | --- | --- | --- |
|  Kultaa | Neuvostoliitto 1959 |  |  |
|  Hopeaa | Brasilia 1957 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tšekkoslovakia 1956 |  |  |
|  Kultaa | Bulgaria 1960 |  |  |
|  Hopeaa | Puola 1958 |  |  |
Nina Aleksejevna Jerjominа (ven. Нина Алексеевна Ерёмина, 2. marraskuuta 1933 Moskova, Venäjän SFNT – 24. elokuuta 2016 Petrovo, Moskovan alue, Venäjä) oli neuvostoliittolainen koripalloilija, maailman- ja euroopanmestari.
Jerjomina voitti Neuvostoliiton naisten maajoukkueessa maailmanmestaruuden Neuvostoliitossa 1959, MM-hopeaa Brasiliassa 1957, kaksi euroopanmestaruutta ja yhden EM-hopean.
Jerjomina toimi kilpauransa jälkeen koripallokommentaattorina televisiossa ja radiossa. Hän kuoli datšallaan 24. elokuuta 2016.
Aiheesta muualla

Profiili FIBA Archive (englanniksi)
Reyhanlın autopommi-isku

| Reyhanlin autopommi-isku |
| --- | --- |
Paikka:  Reyhanlı, Turkki  
Ajankohta:  11. toukokuuta 2013  13:45
Iskutyyppi:  autopommi
Kuolleita:  46
Haavoittuneita:  100
Epäilty/epäillyt:  Syyrian tiedustelupalvelua epäillään
Kaksi autopommia räjähti Reyhanlıssa, Hatayn maakunnassa Turkissa 11. toukokuuta 2013. Turkin viranomaiset epäilevät iskun tekijöillä olleen yhteyksiä Syyrian tiedustelupalveluun. Syyria on kuitenkin kiistänyt osallisuutensa. Syyskuussa 2013 al-Qaidan Irakissa ja Syyriassa toimiva osa, Islamilainen valtio Irakissa ja Syyriassa (ISIL) otti vastuun iskusta.
Tausta

Lokakuussa 2012 kranaatinheittimen ammus surmasi viisi henkeä lähellä rajaa sijaitsevassa Akçakalen kaupungissa. Helmikuussa 2013 lähellä Reyhanlıa sattuneessa räjähdyksessä kuoli 17 ja 30 loukkaantui.
Reaktiot

Turkin ulkoministeri Ahmet Davutoğlu on sanonut Turkin käyttävän kaikenlaisia keinoja ja syytti Syyriaa. YK:n pääsihteeri Ban Ki-moon ja Yhdysvaltain ulkoministeri John Kerry ovat tuominneet iskun. Naton pääsihteeri Anders Fogh Rasmussen sanoi iskua "halveksittavaksi".
Syyrian tiedotusministeri kielsi maan osallisuuden terroritekoon ja totesi että "me olemme surullisia marttyyrien kuolemasta lauantaina Reyhanlın kaupungissa".
Turkin armeija lähetti rajalle vahvistusjoukkoja, koska sisällissodan väkivaltaisuuksien pelättiin leviävän rajan toiselle puolen.
Nokia 2.4

| Nokia 2> 4 |
| --- | --- |
Valmistaja:  HMD Global
Julkaistu:  30. syyskuuta 2020
Edeltäjä:  Nokia 2.3
Käyttöverkot:  2G/3G/4G
Mitat:  165,9 × 76,3 × 8,7 mm
Paino:  195 g
Näyttö:  IPS LCD 6,5 tuumaa
Näytön kuvatarkkuus:  720 × 1600 px
Suoritin:  Mediatek MT6762 Helio P22 -kahdeksanydin­prosessori, 2,0 GHz
Grafiikkapiiri:  PowerVR GE8320
Muisti:  32 tai 64 Gt
Keskusmuisti:  2 tai 3 Gt
Takakamera:  13 Mpx + 2 Mpx (syvyys)
Etukamera:  5 Mpx
Käyttöjärjestelmä:  Android 10
Akku:  4 500 mAh
Liitännät:  microUSB
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia 2.4 on HMD Globalin 22. syyskuuta 2020 julkistama ja 30. syyskuuta 2020 julkaisema älypuhelin.
Nokia 2.4:ssä on kahdeksanydinprosessori ja 6,5 tuuman näyttö. Tallennustilaa on valittavana 32 tai 64 gigatavua ja keskusmuistia 2 tai 3 gigatavua. Tallennustila on laajennettavissa enintään 512 gigatavun microSD-kortilla. Puhelimessa on kaksi takakameraa. Pääkameran tarkkuus on 13 megapikseliä ja syvyyskameran tarkkuus kaksi megapikseliä. Etukameran tarkkuus on viisi megapikseliä. Puhelimessa on 4 500 milliampeeritunnin akku ja sormenjälkitunnistin. Käyttöjärjestelmänä on Android 10.
Aiheesta muualla

Nokia 2.4 Nokian sivuilla[vanhentunut linkki]
Mobiili: Arvostelussa alle 130 euron Nokia 2.4: Päivityslupaus ja akunkesto edullisen älypuhelimen vahvuuksia